Foto: Foto: UNN Ruandada chaqmoqning cherkovga urilishi oqibatida ikki kun ichida kamida 16 kishi halok bo‘ldi. Bu haqda “Sinxua” axborot agentligi xabar bermoqda. 10 mart kuni chaqmoq Nyaryuguru viloyatidagi cherkovga u yerda 45 kishi bo‘lganda urilgan. Oqibatda 14 kishi halok bo‘lgan, o‘nlab odamlar jarohat olgan. Ulardan ba’zilarining ahvoli o‘ta og‘ir. 9 mart kuni ham chaqmoq urishdan 2 kishi halok bo‘lgan. Ushbu hodisa Ruandada qurilish me’yorlariga va shovqin darajasi bo‘yicha cheklovlarga mos kelmagan 700dan ko‘proq cherkov yopilganidan 2 hafta o‘tmasdan yuz berdi. Ba’zi cherkovlarda yashinqaytargich bo‘lmagan.